Entre els anys 2018 i 2016 al Sistema per a la tramitació dels expedients del Servei de Costes s'han obert 12.790 expedients, que s'han classificat en 20 tipus diferents.
La part més nombrosa d'expedients de gestió del litoral són autoritzacions i concessions en domini públic.
Per aquelles activitats que ocupen el domini públic maritimoterrestre amb unes circumstàncies especials d'intensitat, perillositat o rendibilitat cal autorització prèvia de la Direcció General de Polítiques de Muntanya i del Litoral.
Dels 4.768 expedients tramitats entre 2008 i 2016 més de la meitat (51% ), es troben a la demarcació de Barcelona; la segona demarcació en nombre d'expedients és Girona amb el 29%; a Tarragona hi ha el 17% i a Terres d'Ebre només el 3%.
Per ocupar el domini públic marítimoterrestre amb obres o instal·lacions no desmuntables o amb instal·lacions desmuntables per a un termini superior a un any, cal que l'Administració atorgui prèviament una concessió administrativa.
Entre els anys 2008 i 2016 s'han tramitat 2.426 expedients de concessió en domini públic.
La demarcació que recull un major nombre d'expedients és Barcelona amb un 35% del total, seguida de Girona amb un 30%.
Les demarcacions de Tarragona i les Terres de l'Ebre concentren un 18% i un 17% dels expedients.
Aquest tipus d'expedients es tramiten per a realitzar obres o per a l'ocupació amb instal·lacions o activitats a les zones de servitud de protecció i de trànsit del domini públic maritimoterrestre, d'acord amb els usos permesos per la Llei de costes.
Des de l'any 2009 s'han tramitat 1.438 autoritzacions.
A partir del 2012 disminueix el volum d'autoritzacions perquè es va modificar la normativa de la zona de servitud de trànsit i protecció del domini públic maritimoterrestre.
Els expedients de comunicació prèvia es tramiten per a obres menors de reparació, millora, consolidació i modernització que no comportin l'increment de la superfície ocupada o de la volumetria existent, ni canvi de l'ús autoritzat en la zona de servitud de trànsit i protecció del domini públic maritimoterrestre.
Per aquest concepte en total s'ha obert 904 expedients.
La tendència des de 2012 (any en què es va modificar la normativa) és de creixement sostingut.
Els expedients de diligències preliminars s'obren a partir d'actuacions irregulars.
Per exemple activitats que s'inicien sense autorització en zona de domini públic, incompliments de les condicions imposades en les autoritzacions o bé denúncies o queixes presentades per un mal ús del domini públic, o de les franges de servitud de trànsit o de protecció.
En total s'han obert per aquests conceptes 898 expedients.
Els projectes d'obres en les franges afectades per la Llei de Costes requereixen la tramitació d'un expedient.
Els projectes fan referència a obres d'urbanització, actuacions de protecció mediambiental o intervencions en camins de ronda.
Entre 2008 i 2016 el Servei de Costes ha tramitat 347 expedients relatius a obres i projectes en 63 municipis litorals.
Dels 345 expedients genèrics oberts des del 2009, 24 fan referència a actuacions que afecten tot el litoral català com ara l'establiment del distintiu bandera blava a les platges de Catalunya, obres d'abast general per a la regeneració de platges, expedients per avaluar els efectes de temporals o la llei d'ordenació del litoral.
Els Ajuntaments costaners que ho desitgin han d'elaborar un pla quinquennal de distribució d'usos i dels serveis de temporada de les seves platges.
El pla sol·licitat és de màxims, és a dir, es planteja la distribució en funció de la màxima ocupació que el Consistori considera que pot sol·licitar, ateses les característiques de la platja i el que permet la normativa.
Aquest pla quinquennal de distribució amb els màxims previstos és presenta en un únic document a al Servei de Costes.
En el registre consten un total de 345 expedients des de l'any 2009.
La tramitació mixta es dona quan s'agrupa en una sola sol·licitud la demanda d'atorgament d'una concessió en el domini públic maritimoterrestre i d'una autorització en la zona de servitud de protecció.
En el registre consten un total de 123 expedients des de l'any 2009.
La mitjana del període 2009-2016 és de 15 expedients anuals.
Altres tipus d'expedients tramitats pel Servei de Costes de la Direcció General d'Ordenació del Territori i Urbanisme entre 2008 i 2016, en compliment de la Llei de Costes i del seu reglament, amb un total de 830 expedients s'enumeren en aquesta taula.
NOTA: En el quadre s'indica el percentatge de cada tipus d'expedient en relació al total dels expedients del Servei de Costes